cyanic-selkie/wikianc huggingface dataset:
Indias herrelandslag i cricket
Historikk
India hadde et sterkt lag på slutten av 1960-tallet og begynnelsen av 1970-tallet, og vant serier borte mot New Zealand, Vestindia og England i denne perioden. De utviklet en taktikk basert på spin-bowling, en tregere form for kast som ved hjelp av skru overrasker slagmannen, ettersom tørre indiske baner med lav sprett ga lite hjelp for bowlere som kastet hurtig. Blant de sterkere spin-bowlere fra denne perioden kan nevnes Bishen Bedi (266 gjerder i 67 Testkamper) og Bhagwat Chandrasekhar (242 gjerder i 56 kamper).
Festspillene i Bayreuth
Den første festivalen
Kunstnerisk var festivalen en suksess. Økonomisk var imidlertid festivalen en katastrofe og begynte ikke å skape inntekter før flere år senere. Wagner forlot sin opprinnelige plan om å holde en ny festival året etter, og reiste til London for å gjennomføre en serie konserter i et forsøk på å gjøre opp for underskuddet. Selv om festivalen ble plaget av økonomiske problemer i de første årene, overlevde den gjennom statlig intervensjon og den fortsatte støtten fra innflytelsesrike velgjørere, inkludert kong Ludwig II av Bayern.
«Bismarck» (1939)
Operasjon Rheinübung
Etter å ha forlatt hjemmehavnen Gdynia seilte «Bismarck» gjennom dansk, svensk og norsk farvann. Dermed var det lett å følge ruten hans, og via den britiske marineattachéen i Stockholm ble ferden nordover rapportert til London. I noen timer mistet man kontakten, til han ble gjenfunnet av et Spitfire-rekognoseringsfly i Dolviken ved Bergen. Han ble så sett av britiske kryssere i Danmarkstredet, og britene satte inn mottiltak og hadde flere av sine skip klare. I trefninger med britiske skip ble HMS «Hood» senket, og «Prince of Wales» fikk store skader. Bismarck fikk selv noen direkte treff mot seg, hvorav ett var temmelig alvorlig. Et prosjektil fra «Prince of Wales» hadde truffet en av bunkerstankene og olje lekket derfor ut i havet. Denne skaden fikk admiral Günther Lütjens til å avbryte oppdraget og returnere til land. Under forsøk på å komme i havn i Brest i det tyskokkuperte Frankrike, ble «Bismarck» selv senket, og over 2 000 mann omkom, kun ni dager etter at slagskipet hadde lagt ut på sitt første tokt. Bare i overkant av 100 mann ble reddet. Slagskipet Bismarck er forøvrig det eneste slagskipet som uttales som han og ikke hun. Siden det i sin tid var ansett som alt for stort til å kunne være en hun.
Diskoskasteren
Som alltid i gresk klassisk idrett er mannen naken. Skulpturen var sannsynligvis malt.
Festspillene i Bayreuth
21. århundre
Den 1. september 2008 ble Wolfgang Wagners døtre, Eva Wagner-Pasquier og Katharina Wagner, utnevnt av Bayerns kulturminister til å overta festivalen. De skulle tiltre pliktene sine umiddelbart, siden faren deres hadde kunngjort at han ville gå av etter 2008-festivalen. De ble valgt foran kusinen deres, Nike Wagner, og Gerard Mortier, som hadde lagt inn et bud på styrevervet den 24. august.
Kevin Cordón
Cordón vant en gullmedalje i singleturneringen i badminton under de Panamerikanske leker 2015 i Toronto i Canada.
Under Sommer-OL 2020 i Tokyo ble han nummer 4.
Kwango
Kwango kan være både en provins og en elv i Kongo:
Kloster Grafschaft
I den første tiden orienterte det seg etter Clunyreformen. Etter en nedgangsperiode ble det på 1500-tallet reformert innenfor rammene av Bursfeldekongregasjonen. Økonomisk opplevde det et oppsving på 1600-tallet, som på 1700-tallet la grunnlaget for byggingen av et nytt kloster. Klosteret ble nedlagt under sekulariseringen i 1804, men er siden 1948 blitt tatt i bruk av nonneordenen De barmhjertige søstre av St. Borromäus, som bruker det som sitt moderhus. Ordenen driver Spesialsykehuset Kloster Grafschaft som lungespesialist-klinikk.
Parpano composturus
Parpano composturus er art av slekten Parpano som er en av i alt 22 slekter av krepsdyr innenfor Pardaliscidae-familien, som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenframdrift, til forskjell fra de planktonisk frittsvevende og relativt mer storøyde artene i Hyperiidea-ordenen.
You (Tornike Kipiani-sang)
«You» (norsk oversettelse: du) er sang fra 2021 som er komponert og fremføres av den georgiske sangeren Tornike Kipiani. Sangen ble utgitt i mars 2021 og var Georgias bidrag til Eurovision Song Contest 2021 i Rotterdam i Nederland.
Den atlantiske slavehandelen
Skipsfrakten av slaver var hovedsakelig drevet av portugisere, briter, franskmenn, spanjoler, hollendere og nordamerikanere. I mindre grad deltok også andre land i slavehandelen. Dansker og nordmenn deltok også, både som mannskap på nederlandske og andre utenlandske skip, og direkte i dansk-norske slaveskip. SS «Fredensborg» er det best kjente dansk-norske slaveskipet. De dansk-norske skipene gikk gjerne i trekantfart mellom København, de danske koloniene på Gullkysten og de danske øykoloniene i Det karibiske hav: St. Thomas, St. Jan og St. Croix.
Afrikansk slaveri
Slaveri ble praktisert i noen deler av Afrika, Europa, Asia, og i Amerika før den atlantiske slavehandelen kom i gang. Det er bevis på folk i en del afrikanske stater ble eksportert til andre stater i Afrika, Europa og Asia før den europeiske koloniseringen av Amerika. Den afrikanske slavehandelen skaffet et stort antall slaver til europeere og til de muslimske statene. Før og fram til 1500-tallet sørget kristne slavehandlere for å skaffe europeere som ble solgt som slaver til muslimske land, og senere herjet muslimske sjørøvere de europeiske kystene og tok europeere til fange for å selge dem som slaver, blant annet flere tusen nordmenn, og denne praksisen skjedde til langt opp i moderne tid. Det kunne skje så langt unna som på Færøyene hvor 30 kvinner ble røvet i 1629 og deretter fraktet til slaveri utenfor Europa. Handel med slaver og slaveri var med andre ord ikke et særtrekk for Afrika.
Tryggve Sagen
Han var oppvokst på Moss og gikk handelsgymnas i Kristiania. Første skipet han eide var D/S Østlandet og han etablerte i den sammenheng Dampskibsaktieselskabet Østlandet. Senere tilkom D/S Maridal som kolliderte med Southgate i 1917 og havarerte. D/S Nitedal fra 1903 (Laxevaag) ble senket 1917, tolv omkomne. De eide også D/S Østerdal, bygd i 1907. D/S Østlandet ervervet i 1915. D/S Orkedal kjøpt 1915 fra K. Salvesen i Kragerø, mens senket av mine i 1916 med Hirsch som fører. D/S Lyngdal av 1912 eide de kun i 1918. I 1916 etablerte han skipsmeglerfirmaet Trygve Sagen, Ltd. og drev det frem til opphør i 1927. Sagen var formann i Oslo Shipbrokers Association. I 1924 gikk han av som disponent for D/S A/S Østlandet etter en økonomisk affære. I 1918 ervervet han seg Hurdal Glassverk fra Tandbergfamilien, og satte i gang hotelldrift fra 1924.
Kypros (øy)
Etymologi
Innbyggernavn på folk fra Kypros er «kypriot», eventuelt spesifisert som «greskkypriot» eller «tyrkiskkypriot».
Geografi
Kypros er den tredje største øya i Middelhavet (etter de italienske øyene Sicilia og Sardinia) og er verdens 81. største. Den måler 240 kilometer fra ende til ende og er 100 km bred på det bredeste, med Tyrkia 75 km mot nord. Andre nærliggende områder inkluderer Syria og Libanon i øst (henholdsvis 105 km og 108 km), Israel (200 km mot sørøst), Egypt (380 km mot sør), og Hellas i vest-nordvest (280 km til den lille dodekanesiske øya Kastellórizo, 400 km til Rhodos, og 800 km til det greske fastlandet).
George Schnéevoigt
George Schnéevoigt, opprinnelig Fritz Ernst Georg Fischer, (født 23. desember 1893 i København død 6. februar 1961 i København) var en dansk regissør og fotograf.
Biografi
Som 14-åring reiste han med sin mor til Berlin og allerede i sine skoleår fikk han en brennende interesse for teateret. Han ble utdannet som fotograf og studerte hos den store karakterskuespillerinne Tilla Durieux og hos Ludvig Hartau. George Schneevoigt debuterte 19 år gammel på Neues Schauspilhaus i Berlin hos Max Reinhardt i Bjørnstjerne Bjørnsons Over Ævne I. I Berlin traff han sin kommende hustru, danserinnen og skuespillerinnen Tilly von Kaulbach.
Vinterhage
Hagestue vs. vinterhage
Det skilles iblant mellom hagestue og vinterhage. Noen definerer en hagestue som en uisolert eller delisolert innretning som typisk forlenger sommeren en halv måned i hver ende av sommeren («3 sesongs»), mens en fullisolert vinterhage er så godt isolert at den kan brukes med behagelig innetemperatur hele året («4 sesongs»). Under en slik definisjon kan en vinterhage åpnes opp mot resten av huset også om vinteren uten stort varmetap.
Wassenaar-avtalen
Den er etterfølgeren til den kalde krigens COCOM, og ble etablert den 12. mai 1996 i den nederlandske byen Wassenaar, nær Haag. Et sekretariat, som administrerer avtalen, har kontorer i Wien i Østerrike.
Kontrollister
Før en vare blir tatt opp på listen skal medlemsstatene vurdere en rekke forhold :
Lastovo
Øya er kjent for arkitekturen fra 1400- og 1500-tallet. Det finnes flere relativt små kirker her, som viser den lange romersk-katolske tradisjonen. Av store kulturelle hendingelser finner vi det årlige «Lastovo Poklad», eller karneval.
Operasjon Polo
Den indiske militæroperasjonen ble kalt Operasjon Polo og startet 13. september 1948. Den indiske hæren ble sendt inn i Hyderabad på fem fronter, og de hyderabadske styrkene ble slått i løpet av fem dager. Den 18. september overga Hyderabads hær under ledelse av generalmajor Syed Ahmed-el-Edroos seg. Ifølge offisielle, indiske tall hadde Hyderabad et tap på 807 soldater. 1647 soldater ble tatt til fange. Videre ble 1373 razakarer drept og 1911 tatt til fange. 43 kommunister, arabere, pashtunere og rohillaer ble drept og 267 tatt til fange. India oppga et tap på 10 egne soldater.
Lastovo
Geografi
Trass i store branner i 1971 og 1998 er rundt 70 % av Lastovo dekket av skog, stort sett steineik, aleppofuru og middelhavskratt. Både falk og hauk hekker her. i middelalderen ble falkene ofte fanget og sendt til forskjellige steder i Europa, særlig til Napoli. Sjølivet er noe av det rikeste i hele Adriaterhavet, og her finnes hummer, languster, blekksprut og mange eksklusive fiskearter som sanktpetersfisk og havabbor.
Max Wallraf
Han meldte seg inn i NSDAP i 1933, men var ikke politisk aktiv lengre.
FK Oleksandrija
Spillerstall
Oppdatert 21. november 2021.
Garness
Samarbeid
Ved siden av sitt eget band, har begge også arbeidet som freelance musikere og sangere. De har i lengre perioder sunget og spilt sammen med Sigvart Dagsland, både i mindre besetninger og sammen med hans Bryllups- og begravelsesorkester. De har også vært med i Odd Nordstogas utvidede band ved flere anledninger, blant annet en TV-sendt konsert i 2011, og sommerturné i 2014. Hildegunn spilte fast i bandet til Marit Larsen fra 2010 til 2013. Begge var med i Oslo Gospel Choir fra høsten 2003 til og med desember 2009. Her hadde Garness en fast avdeling med egne sanger i konsertene. De bidro også som solister i koret, og på sju av plateinnspillingene deres. I 2016 skrev og framførte Garness en julesang sammen med Stavanger Gospel Company, Julens sang, som ble A-listet på NRK P1.
Liste over flaggbærere for Irak under OL
Liste over flaggbærere for Irak under OL inneholder samtlige idrettsutøvere som har båret Iraks flagg under åpningsseremoniene til sommer- og/eller vinter-OL.
Den saksiske kysten
I Gallia
Lengre vest, under dux tractus Armoricani et Nervicani, var hovedsakelig kystene av Normandie og Armorica, (men også kysten opp til munningen av Girondeestuariet). Notitia listet følgende steder:
Aragonitt
Det opptrer i evaporitter, i avsetninger fra varme kilder og i grotter, der det kan danne korallaktige aggregater. Disse er kjent som jernblomster. Det finnes også i noen metamorfe og magmatiske bergarter. Aragonitt er vanlig i moderne sedimenter, men pleier bare å opptre i yngre bergarter. Det er fordi mineralet er relativt ustabilt. og over tid omdannes aragonitt til kalsitt. Den ytre formen kan fortsatt være den til aragonitt, men en romboedrisk spalting avslører den nye identiteten. Fargen er gjennomsiktig eller gjennomskinnelig og fargeløs eller hvitaktig krystall med glassaktig glans. Steinen er skjør og brekker lett. Finner man en hel aragonitt, der splintring og brudd ikke er forekommet, er den en vakker krystallstein.
Norgesrekorder i vektløfting
Eldre vektklasser (1939–1992)
Totalt m/press
Rykk
Klasse -62 kg
Støt
Klasse -69 kg
Klasse +105 kg
Totalt
Klasse -56 kg
Ola Olstad
Statens viltundersøkelser (Viltforskningen, som i 1974 ble endret til Direktoratet for vilt og ferskvannsfisk) ble fra oppstarten i 1936 ledet av Olstad. Han var spesielt opptatt av utbredelse og beskatning av elg, rådyr, villrein og bever og utga i 1945 boken Jaktzoologi. Han arbeidet også med biologien hos arter som kråke, jordugle og gråtrost.
Norgesrekorder i vektløfting
Totalt
Klasse -105 kg
Emma Adenauer
Liv og virke
Bryllupet ble feiret i hotell Großer Kurfürst. Deretter reiste paret på en fire ukers bryllupsreise, til Sveits, Frankrike og Italia. Paret bodde i forskjellige leiligheter i Köln, inntil de i 1911 flyttet inn i eget hus i Max Bruch-Straße 6 i Köln-Lindenthal.
Norgesrekorder i vektløfting
Støt
Klasse -59 kg
Rykk
Klasse -67,5 kg
Totalt u/press
Klasse -52 kg
Indias annektering av Goa
Reaksjoner
Statsminister Nehru mottok en del kritikk fra den vestlige verden fordi han tidligere hadde fordømt nasjoner som har brukt makt for å nå sine politiske mål. Hans pasifistiske stil hadde tidligere ført til at han ble oppfattet som en internasjonal «fredsdue» i vesten. Det er imidlertid blitt antatt at hans aggressive linje dels skyldes innenrikspolitisk press, særlig fra forsvarsminister Krishna Menon. Det nært forestående valget i India har også blitt oppfattet som en medvirkende årsak til at Nehru iverksatt en mer aggressiv politikk i grenseområdene. Både statsministeren og forsvarsministeren hadde sunket i popularitet og invasjonen var noe som skulle bidra til å gjenvinne populariteten.
Arne Gustavsen
Gustavsen ble tatt av Gestapo like før jul 1943, fengslet og torturert. Han ble skutt på Trandum 5. september 1944.
Indias annektering av Goa
Bakgrunn for annekteringen
India hevdet at foranledningen for krigen var portugisiske provokasjoner med skyting mot indere utenfor Goa. Portugals FN-ambassadør Vasco Garin hevdet noen dager før det at India hadde startet en aggressiv og imperialistisk politikk overfor Goa, og de forsøker å skape uro omkring Goa ved å provosere episoder som de senere gir portugiserne skylden for.
FOST-saken
Kritikk fra EOS-utvalget i årsrapport for 2009
Det kan diskuteres både for og imot hvorvidt mediepresset og det større oppmerksomhet rundt "FOST-saken" har påvirket EOS årsrapport for 2009.
Boverket
Riksarkitekt
Riksarkitekten er siden 2018 en virksomhet i Boverket med oppgave å inspirere og drive frem utviklingen for at offentlige og private aktører skal høyne den arkitektoniske kvaliteten i det som bygges og skape gode livsmiljøer. Riksarkitekten skal også veilede landsting, kommuner og private aktører for å skape en god gestaltning av helsevesenets samt skolers og førskolers fysiske miljø.
Anthony Franciosa
Liv og virke
Han ble født som Anthony George Papaleo av italiensk-amerikanske foreldre. Hans besteforeldre hadde utvandret fra italienske Melfi i Basilicata i 1890. Han ble hovedsakelig oppdratt av sin mor og tante. Siden tok sin mors pikenavn (Franciosa) som sitt etternavn. I 1948 ble han medlem av Cherry Lane Theatre Group, en teatergruppe off-Broadway. Et annet medlem var Beatrice Arthur.
Dødsfall
Den 19. januar 2006 døde Anthony Franciosa, 77 år gammel, ved UCLA Medical Center i Los Angeles i California etter et hjerneslag. Hans død kom bare fem dager etter at hans eks-kone Shelley Winters døde, den 14. januar. Han etterlot seg ektefellen Rita og tre barn, Nina, Christopher og Marco, samt barnebarna Ruby og Cassius Franciosa.
Tiago Dantas
Tiago Filipe Oliveira Dantas (født 24. desember 2000) er en portugisisk fotballspiller som spiller for den greske klubben PAOK, på lån fra SL Benfica.
Eurovision Song Contest 1963
Danmark vant sin første seier med «Dansevise», fremført av Grethe og Jørgen Ingmann. Dette var første gang et nordisk land vant konkurransen, og første gang en duo vant. Avstemningen var rotete fordi Norge avleverte feil jurypoeng under avstemningen. Feilen gjorde at Norge måtte kalles opp på nytt på slutten av avstemningen, da Sveits ledet med to poeng. Da de korrekte norske stemmene kom inn, gikk Danmark forbi Sveits. Norge ble i etterkant av konkurransen anklaget for å ha hjulpet et naboland til seier, og Sveits protesterte på resultatet. NRK understreket at de norske stemmene var korrekte, og resultatet ble stående. Italia ble nummer tre, vertslandet Storbritannia nummer fire, mens Frankrike og Luxembourg delte femteplassen.
Toppoeng
Hver jury ga 1, 2, 3, 4 og 5 poeng til sine fem favorittsanger. Her er hvert lands 5-poenger:
Hawaii (Prima Vera)
Prima Veras versjon ligner mest på Spike Jones sin versjon. Den starter med sakte tempo hvor Tom Mathisen og Jahn Teigen synger «hallo-hallo» en del ganger («hallo» betyr «Aloha» på Hawaii språket). Så settes tempoet opp og Mathisen synger «bidlebaba-bidlebidlebidleba» (med harmoni fra seg selv). Både han, Teigen og muligens også Herodes Falsk bidrar med masse nonsens ord og vendinger eksempelvis «jadajada» og «habahaba».
Liste over flaggbærere for Iran under OL
Liste over flaggbærere for Iran under OL inneholder samtlige idrettsutøvere som har båret Irans flagg under åpningsseremoniene til sommer- og/eller vinter-OL.
1871 i Frankrike
Begivenheter i året 1871 i Frankrike.
Hertugdømmet Lauenburg
Historie
I 1937 ble byen Ratzeburg, som hadde vært en del av Mecklenburg, innlemmet i Lauenburg.
Estela García
Estela García (født 20. mars 1989) er en spansk friidrettsutøver som konkurrerer i sprintløp.
Pierre Georget la Chesnais
Ifølge Chesnais skal Alexandre Dumas fils indirekte ha vært ansvarlig for den første, (private) oppførelsen av Et dukkehjem i Paris i 1891. Selv var Chesnais for første gang på besøk i Norge i 1894, og møtte da sitt store idol Henrik Ibsen. Han utga i perioden 1914 til 1945 Henrik Ibsens samlede verker på fransk i 16 voluminøse bind med fyldige kommentarer. I anledning Ibsens hundreårsdag ble han for sin innsats, på dikterens fødselsdag, 20. mars 1928, sammen med Gustaf Valfrid Vasenius sen. (1848–1928), Gustaf Valfrid Vasenius jr. (1863–1946) og Edmund Gosse (1849–1948), kreert som æresdoktor ved Universitetet i Oslo. Samtlige Doctores philosophiae honoris causa var spesielt invitert til Norge for å kaste glans over jubileet.
Western swing
Mange western swing-sanger oppstod innen sjangeren. Den trakk pgså veksler på den veldige sangskatten innen oldtime-musikken, som "Cotton Eyed Joe" og "Shady Grove" – foruten nyere komposisjoner som Bill Monroes "Kentucky Waltz".
NM-uka 2021
Det ble arrangert norgesmesterskap i 10 idretter og 18 ulike grener.
Jacob Leupold
Theatrum Machinarum
I 1720 begynte Leupold å arbeide på manuskriptet til det encyklopediske verket Theatrium machinarum. Dette var verdens første systematisk analyse av mekaniske konstruksjoner, det bestod av hele ni illustrert bind. Verket ble utgitt i Leipzig i årene 1724-1739. Verket var ikke skrevet for høyt utdannede, men for andre instrumentmakere og andre med interesse for mekaniske innretninger.
Fjæresauløk
Beskrivelse
Den varierer i høyde fra 20–50 cm, og blomstrer i mai til august. Blomstene er grønnaktige, tretallige og har seks omtrent like blomsterblad. . Den kan være ett- eller flerårig. Triglochin concinna er et synonym for denne arten. Det har vist seg at husdyr som får i seg fjæresauløk kan bli forgiftet. Årsaken er at planten inneholder stoffer som kan frigjøre blåsyre når den kommer ned i vomma på drøvtyggere.
Tom Byron
Tom Byron (født 4. april 1961 i Houston) er en amerikansk pornoskuespiller. Han har også regissert og produsert tilsvarende filmer, og er generelt aktiv i bransjen. På 1980-tallet var han en ledende skikkelse innenfor bransjen, og spilte inn filmer bl.a. med Traci Lords.
Prosphodrus
Prosphodrus er en slekt av billene i delgruppen (underfamilien) Platyninae i familiegruppen løpebiller.
Torfinn Opheim
Opheim var ordfører i Sauda i 1999–2003 og 2003–2005
Vasilij Veresjtsjagin
Vasilij Vasiljevitsj Veresjtsjagin (russisk: Василий Василиевич Верещагин; født 26. oktober 1842, død 13. april 1904) var en av de mest kjente russiske malerne av slagscener fra krigsområder.
Læreår
Veresjtsjagin var født i Tsjerpovets som sønn av en landeier av adelslekt. Da Veresjtsjagin var åtte år gammel ble han sendt til Tsarskoje Selo for å bli tatt opp i et kadettkorps og tre år senere begynte han på marineskolen i St. Petersburg. Han la ut på sin første sjøreise i 1858. Han tjenestegjorde ombord på fregatten Kamtsjatka og seilte til Danmark, Frankrike og Egypt.
Den russisk-tyrkiske krigen
I 1884 var han på en reise i Syria og Palestina, og der ble han inspirert til å ta opp temaer fra Det nye testamentet, noe som også førte til omdiskuterte bilder. Han portretterte Jesus på en måte som i samtiden ble ansett som uhørt realistisk og skildringen av ansiktstrekkene til Jesus ble oppfattet som overdrevet vulgære.
Eurovision Song Contest 2016
42 land deltok, en økning på to land fra året før. Av disse måtte 36 land gjennom én av de to semifinalene, og 20 av dem kvalifiserte seg til finalen lørdag 14. mai. I tillegg deltok Sverige og de fem «store landene» i finalen, slik deltakerantallet i finalen var 26 land. Vinneren ble ukrainske Jamala med sangen «1944». Dette var Ukrainas andre seier i konkurransen, og Jamala fikk den høyeste poengsummen til da med 534 poeng – godt over Alexander Rybaks rekord på 387 poeng fra 2009. Den høye poengsummen skyldtes at EBU innførte et nytt poengsystem, der juryene og seerne ga et sett poeng hver. Andreplassen gikk til Australias Dami Im, mens tv-seernes favoritt, Russland og Sergej Lazarev, kom på tredjeplass.
Sværsvann
Sværsvann ligger 136 moh på grensen mellom Oslo og Nordre Follo kommuner, ved fylkesvei 155 Enebakkveien. Vannet henger sammen med Svartkulp, Brokkenhustjern og Setertjern (oppstrøms), og Bråtetjern (nedstrøms), og drenerer videre til Tangentjern og Langen.
Eurovision Song Contest 2016
Deltakere
Opprinnelig skulle 43 land delta i konkurransen, noe som var jevnbyrdig med rekorden satt i 2008 og 2011. Deltakertallet sank imidlertid til 42, da Romania ble diskvalifisert 22. april 2016 som følge av rumensk fjernsyns utestående gjeld til EBU. Portugal trakk seg også fra konkurransen, mens Australia fikk delta igjen. Dette året måtte imidlertid Australia kvalifisere seg gjennom semifinalene, på lik linje med de andre deltakerne.
Tilbakevendende artister
Syv artister kom tilbake etter å ha deltatt i Eurovision Song Contest tidligere. Bosniske Deen kom tilbake etter at han representerte Bosnia-Hercegovina i 2004, da han ble nummer ni i finalen med «In the Disco». Makedonske Kaliopi kom også tilbake etter at hun sist representerte Nord-Makedonia i 2012, da hun ble nummer 13 i finalen med «Crno i belo». Hun var også valgt til å representere Nord-Makedonia i 1996 med «Samo ti», men ble slått ut i EBUs forhåndskvalifisering.
Andre land
For å kunne delta i Eurovision Song Contest, må et land ha en allmennkringkaster med et aktivt medlemskap i Den europeiske kringkastingsunion. Et land kan også få delta gjennom en spesialinvitasjon, slik tilfellet er med Australia. I tillegg til de 42 deltakerlandene, var flere andre land inne i bildet med tanke på en deltakelse i 2016. Land uten aktivt EBU-medlemskap
Sendingene
Det andre pausenummeret i finalen sto programlederparet for, da de fremførte sketsjen «Love Love Peace Peace» som med glimt i øyet gjorde narr av konkurransens musikk, show og sanger. Lordi og Alexander Rybak var blant tidligere deltakere som dukket opp på scenen under nummeret. I pausen var det ytterligere en sketsj med den fiktive EBU-ansatte Lynda Woodruff, spilt av Sarah Dawn Finer og Måns Zelmerlöw fremførte også sangene «Fire in the Rain» og «Heroes» fra sitt siste album.
PhpMyAdmin
phpMyAdmin er et web-basert administrasjonsverktøy for MySQL-databaser, skrevet i PHP og utgitt som åpen kildekode. Det benyttes i en nettleser og utfører ulike oppgaver som å opprette, endre eller slette tabeller, felter og lignende i databaser; utføre SQL-kommandoer; eller håndtere brukere og brukertillatelser.
Tessa van Schagen
Tessa van Schagen (født 2. februar 1994) er en nederlandsk friidrettsutøver som konkurrerer i sprintløp.
Belize under Sommer-OL for ungdom 2010
Belize deltok under Sommer-OL for ungdom 2010 fra 14. til 26. august 2010 i Singapore. Troppen bestod av tre utøvere.
Allegrettia
Utseende
Middelsstore (6-7 millimeter), spinkle, rødbrunlige løpebiller med lange antenner og bein, uten øyne. Hodet er lengre enn bredt med noe forlengede kjever. Pronotum er rundet med avsatt siderand, dekkvingene rundede med fine lengdestriper.
Stoppested i evigheten
Stoppested i evigheten : En norsk Science-Fiction er en norsk sciencefictionroman utgitt i 1954 under forfatternavnet Harald Gammeng, et pseudonym for Niels Christian Brøgger.
Beit She’arim
Jødisk nekropolis
Geografisk referanser i inskripsjonene på katakombenes vegger avslører at gravstedet ble benyttet av mennesker fra byen Beit She'arim, fra andre steder i Galilea, og selv fra byer så langt unna som Palmyra i Syria og Tyr i Libanon.
Arie van Vliet
Van Vliet ble olympisk mester i sykling i OL 1936 i Berlin. Han vant temporittet over 1000 meter med tiden 1.12,0 som var ny olympisk rekord. Han kom på andreplass i sprinten bak tyske Toni Merkens.
VM i friidrett 2013 – 400 meter menn
Norge var ikke representert i øvelsen.
The Blizzard
Utgivelser og verk
Foruten den egenkomponerte singelen har duoen medvirket og bidratt med remixer på en rekke andre singelutgivelser og samlealbum.
Frederik August II av Oldenburg
Han var sønn av Peter II av Oldenborg (1827–1900) og prinsesse Elisabeth Pauline Alexandrine av Sachsen-Altenburg (1826–1896). Han giftet seg i Berlin i 1878 med Elisabeth Anna av Preussen (1857–1895). Sitt annet ekteskap inngikk han i Schwerin med 1896 med Elisabeth Alexandrine Mathilde, hertuginne av Mecklenburg-Schwerin og datter av den avdøde storhertug Frederik Franz II av Mecklenburg-Schwerin. Ekteparet gled fra hverandre, og levde separat etter 1910.
Windows 11
Windows 11 er et operativsystem for datamaskiner utviklet av Microsoft. Det ble kunngjort 24. juni 2021, og ble sluppet 5. oktober samme år som en gratis oppgradering fra Windows 10 gjennom Windows Update.
In Concert (The Doors-album)
Disk 1
(Samme som Absolutely Live minus «Close to You»)
Disk 2
(Inkluderer «Close to You» fra Absolutely Live, hele Alive, She Cried og andre opptak.) Disk 1 Disk 2
Gerd von Rundstedt
Bakgrunn og karriere
Rundstedt var en offiser av den gamle prøyssiske skole, preget av konservativ tradisjon og militarisme, men også lojalitet og integritet. Dette gjorde at han på den ene siden var vanskelig å håndtere for den nasjonalsosialistiske ledelsen, men på den andre siden var han med sin faglige tyngde og dyktighet nødvendig for den. Han ble flere ganger i løpet av krigen delvis satt på sidelinjen, men ble alltid hentet frem igjen når situasjonen krevde det. Han er kjent som en av Tysklands mest effektive generaler.
Danny Welbeck
Daniel Nii Tackie Mensah «Danny» Welbeck (født 26. november 1990) er en engelsk fotballspiller som spiller for Brighton & Hove Albion FC.
Gamla
Historie
Liggende på den sørlige delen av Golanhøyden, med utsyn utover Genesaretsjøen, ble Gamla bygd på en bratt høyde formet som pukkelen på en kamel, noe som også har gitt stedet dets navn da Gamla betyr kamel på arameisk. Byen synes å ha vært opprettet som festning for Selevkideriket under de syriske krigene på 200-tallet f.Kr. og som senere ble en sivil bosetning. Jødene bosatte seg her fra siste fjerdedel av 100-tallet f.Kr. og det ble en del av den jødiske hasmoneiske stat under kong Alexander Jannaios en gang rundt 81 f.Kr.
5. serierunde i Premier League 2018/19
5. runde i Premier League 2018/19 startet med –  lørdag 15. september 2018, hoveddelen av kampene ble spilt lørdag 15. september mens runden ble avsluttet med –  søndag 16. september
Statens ungdoms- og idrettskontor
Kontoret ble etablert som Statens idrettskontor i 1946. I 1950 fikk kontoret i tillegg ungdomssaker som arbeidsfelt og fikk navnet Statens ungdoms- og idrettskontor. Dette omfattet blant annet bygging av samfunnshus og administrasjon av ”Ungdommens arbeidstiltak”. Kontoret hadde dessuten sekretariatsfunksjon både for Statens idrettsråd og Statens ungdomsråd.
Cougar Town
I Norge gikk serien på TVNorge.
Ørjan Nilsen
Karriere
I 2012 ble Nilsen rangert som nummer 32 på Top 100-listen til DJ Magazine. Dette er hans beste plassering på denne listen. Dette året ble han også nominert i kategorien "Best Break-Through DJ" av IDMA (International Dance Music Awards).
Diskografi
2007
2018
Hólmar Örn Eyjólfsson
Levski Sofia
Eyjólfsson ble i september 2017 lånt ut til den bulgarske klubben Levski Sofia i den bulgarske toppdivisjonen, Bulgarsk A PFG. I mai 2018 ble han solgt til denne klubben, for 500.000 euro. Levski Sofia kom på tredjeplass i A PFG i 2017/18 og 2018/19, og fjerdeplass i 2019/20. De tapte cupfinalen i mai 2018 for Slavia Sofia.
Walther von Brauchitsch
Den prøyssiske garde og Reichswehr
I 1921 ble han utnevnt som major i Reichswehr, der han fikk kommandoposter som stabsoffiser og dessuten deltok i utdanningen av troppene. Han ble i 1927 stabssjef i Wehrkreis VI, en forvaltningsenhet i hæren og som hadde hovedkvarter i Münster. I 1928 ble han utnevnt som oberst.
Wehrmacht
I krisen om Sudetenland i 1938 delte han general Ludwig Beck s motstand mot Hitlers planer, men tok likevel ikke uttrykkelig avstand fra dem. Han var også motstander av Hitlers annektering av Østerrike (Anschluss) selv om han ikke gikk imot planene. Han gjorde intet, idet Beck ba ham om å overtale hele generalstaben til å tre tilbake hvis Hitler fortsatte med sin invasjon av Tsjekkoslovakia.
Andre verdenskrig
I tillegg til å ha avveket fra Hitlers mening om rett prioritering av angrepsmål i øst, hadde Brauchitsch markert seg som motstander av den tyske hærs brutale fremferd på Østfronten. Av en krigsdomstol var en major Salah blitt dømt til døden for å ha drept fem polske kvinner, og Brauchitsch hadde forlangt dommen fullbyrdet. Hitler motsatte seg dette, og fikk personlig omgjort dommen til fengselsstraff. Brauchitsch hadde innsett hvilken undergravende virkning dette hadde på Wehrmacht-soldatenes moral, og hadde nektet å skrive forordet til bildeboken Med Hitler i Polen.
Titus (TV-serie)
Figurene i serien var hovedsakelig en dårlig fungerende familie, og situasjonene i serien var ofte alvorlige og dystre, og ikke det man vanligvis så på sitcom-serier. Situasjonene inkluderte død, selvmordsforsøk og «trafikkraseri».
Lovie Joe
«Lovie Joe» er en sang skrevet av Joe Jordan og Will Marion Cook som ble gitt ut i 1910.
Johannes Reuchlin
Johannes Reuchlin (22. februar 1455 i Pforzheim – 30. juni 1522 ved kurstedet Liebenzell) var en tysk humanist og filolog som også bidro til gjennomføringen av reformasjonen i Tyskland. Han betraktes som grunnleggeren av den klassiske filologi i Tyskland. Foruten gresk og latin studerte han ivrig også hebraisk og bidro så vel med sin personlige undervisning som ved utgivelsen av språkvitenskapelige verker til å utbre kjennskap til alle de tre språkene.
«Kampen om bøkene» og protest mot brenning av jødiske skrifter
Pfefferkorn hadde foreslått at alle jødiske skrifter skulle brennes, og lyktes i å få keiser Maximilian I og dominikanermunkene i Köln på sin side. Da Reuchlin protesterte mot forslaget, ble han utsatt for voldsomme angrep fra dominikanerne. Først trakk han seg unna konflikt, men gikk siden inn i en sterk polemikk, «kampen om bøkene», dvs. to brevsamlinger.
Mathew Brady
Dokumentasjonen av den amerikanske borgerkrigen
Ved hjelp de mange assistentene sine fikk Brady tatt tusenvis av bilder av den amerikanske borgerkrigen. Fra disse bildene kommer mye av den populære forståelsen av borgerkrigen. Det finnes tusenvis av bilder i det amerikanske riksarkivet National Archives og USAs nasjonalbibliotek Library of Congress tatt av Brady og medarbeiderne hans, Alexander Gardner, George Barnard og Timothy O'Sullivan. Fotografier tatt av Lincoln, Grant, og vanlige soldater i leir og i slagmarkene. Fotografiene har både dokumentert den amerikanske borgerkrigen og skapt fotohistorie. Likevel kunne ikke Brady fotografere kampscenene fordi fotoutstyret på den tiden var i sin tidlige utvikling og krevde et nærmest ubevegelig motiv for å kunne framkalle et klart bilde.
Etter krigen ble Brady mindre populær fordi folk mistet lysten til å se bilder av krigen.
Senere år og død
Bradys begravelse ble finansiert av veteraner fra 7th New York Infantry. Han ble gravlagt i Congressional Cemetery i Washington D.C.
Implanterbar hjertestarter
Beskrivelse
Den implanterbar hjertestarteren er beregnet på personer med hjertesykdom eller medfødt hjertefeil som har hatt hjertestans eller hjerterytmer som trenger defibrillering. Defibrillatoren kan gi elektriske støt når hjertet plutselig får en rytme som ikke gir pumpeeffekt, og er en effektiv måte å unngå plutselige dødsfall.
Eksempler
Den danske fotballspilleren Christian Eriksen fikk operert inn en ICD etter at han han fikk hjertestans i kampen mellom Danmark og Finland under EM i fotball i 2021. Mange så Eriksens hjertestans på direkte TV, og det førte til stor oppmersomhet omkring hjertestans.
Gordarike
Gordarike er en familiepark som ligger i Gol i Hallingdal og er en rekonstruert middelalderpark. Tema og miljø er bygd på vikingtiden og middelalderen. Her står blant annet en tro kopi av Gol stavkirke, som har fått navnet Gol nye stavkirke. Originalen står på Norsk Folkemuseum. Andre historiske bygninger er en vikinghall eller langhus med utstilling om norrøn mytologi og en kongehall. Ulike konstruksjoner som kong Haddings gravhaug, tårnet Yggdrasil, et nissehus med verksted og elv med små vikingskip. Kong Hadding var en av småkongene som hersket lokalt i Norge i tiden før Harald Hårfagre.
Gustav Simon
Tidlig liv
Gustav Simon ble født den 2. august 1900 i Malstatt-Burbach, som nå er en del av Saarbrücken. Hans far var en jernbanefunksjonær, som også eide små landbruksarealer på Hunsrück. Simon gikk på en Volksschule i Saarbrücken, og deretter gjennomgikk han trening for å bli skolelærer i Merzig. Selv om han fikk sitt diplom kunne han ikke finne en undervisningsjobb og bestemte derfor for å forfalske sitt Abitur, mens han i mellomtiden arbeidet ved jernbane og i tollen. Etter å ha mottatt sin Abitur studerte han økonomi ved Johann Wolfgang Goethe-universitetet i Frankfurt am Main, med planer om å bli en lærer innenfor dette faget. Etter å ha fullført sine studier i 1927 underviste han i Völklingen. Før året var omme forlot han skolen og begynte han på sin hovedbeskjeftigelse med å arbeide for det nasjonalsosialistiske tyske arbeiderparti.
Etter krigen
Simon, hans medarbeidere og tusenvis av sivile tyskere forlot landet natt til 1. september 1944 og tyske styrket trakk seg helt ut 8. september. Amerikanske styrker krysset 9. september grensen ved landsbyen Pétange. Luxembourg ble frigjort av allierte styrker i september 1944. Simon gikk i dekning i Westfalen og ga seg ut for å være gartner. Han tok i bruk morens fødenavn og forsøkte å endre utseende sitt så mye som mulig. Den tyskfødte jøden Hanns Alexander tjenestegjorde i britiske styrker som tolk i et team med oppgave å etterforske de fremste krigsforbryterne (British War Crime Investigation Group). Alexander vokste opp i Berlin og flyktet til Storbritannia i 1936. Alexander var til stede ved frigjøringen av Bergen-Belsen, og raseriet over det han opplevde der var trolig bakgrunn for den ustoppelige jakten på Rudolf Höß og andre gjerningsmenn.
Blåhodeastrild
Blåhodeastrild er en fugl i gruppen Uraeginthus i familien astrilder. Den forekommer i Etiopia, Kenya, Sudan og Tanzania.
Beasley Fork (Ohio)
Historie
Et postkontor kalt Beasleys Fork ble opprettet i 1855, og var i drift til 1902. Samfunnet har fått sitt navn fra Beasley Fork, en sideelv til Ohio Brush Creek som igjen er en sideelv til elven Ohio.
The Very Best of The Doors (2007)
The Very Best of The Doors er et samlealbum fra det amerikanske rockebandet The Doors, utgitt i mars 2007. Albumet ble utgitt for å markere bandets 40-årsjubileum, og inneholder remaster og remix-versjoner av bandets mest kjente sanger. Det ble utgitt en enkelt-CD-versjon og en dobbelt-CD-versjon, samt at disk 2 på versjonen utgitt i USA er noe annerledes enn den internasjonale versjonen.
Sporliste
Alle sangene er skrevet av The Doors unntatt hvor annet er notert.
Dobbelt-CD USA-versjon
Disk 1 Identisk med internasjonal versjon.
Disk 2
Kjell Ove Riseth
Kjell Ove Riseth (født 6. juni 1952) er norsk musiker og bassist som spilte i det norske rockebandet Prudence fra starten i 1969 og fram til begynnelsen av 1975, da han ved en ulykke med kappsag og mistet flere fingre. Først overtok gruppas manager, den tidligere Beatniks- og Jumbo-bassisten Tore Syvertsen, dernest Frode Viken, som sluttet i gruppa igjen etter bare tre uker. Dermed ble det Jan Devik som overtok bassen i Prudence på resten av deres avskjedsturné. I 2017 dannet han, Kaare Skevik jr. og Johan Tangen bandet Puckverket og ga den 30. juni 2017 ut sin debutsingel «You Make Me Feel Alright».
Gajane Tsjilojan
Gajane Tsjilojan (armensk: Գայանե Չիլոյան; født 27. september 2000) er en armensk friidrettsutøver som konkurrerer i sprintløp.
Jönssonligan får guldfeber
Jönssonligan får guldfeber er en svensk film fra 1984 regissert av  Mikael Ekman.
Do You Love Me
Den opprinnelige utgivelsen
Et album, hvor singelen inngikk, het Do You Love Me (Now That I Can Dance).
Coverversjoner
Sangen ble covret det britiske glamrockbandet Mud på albumet Mud Rock.
Heckhest
I avlsarbeidet ble det blant annet benyttet hunner av typen konik, islandshest og gotlandsruss, samt hingster av przewalskihest. Heckhesten blir omkring 127 til 137 cm høy. Den klassifiseres som en ponni. Fra midten av 1950-tallet og framover har det vært eksport av typen, blant annet til USA. Den utnyttes også i kryssavl, for å frambringe nye hesteraser.
Fryd & Gammen
Fryd & Gammen er et danseband fra Akershus/Oppland. Orkestret startet i 1970 av Jan Erik Aaserud (keyboards). Blant andre viktige medlemmer den første tiden var Reidar Myhre (saksofon), bror av Wenche Myhre.
Planet Waves
Innspilling
«Forever Young» okkuperte en del av økten, og resultatene ville ikke møte tilfredsstilte ikke Dylan. Det tok tre økter å få den bra, så det skulle vise seg å være den vanskeligste sangen å spille inn. Neste dag, 6. november, spilte Dylan og The Band inn masters av tre sanger til: «Hazel», «Something There Is About You», og «Tough Mama».
Fraboni ville forsvare innspillingen, han nektet å gi etter, Dylan revurderte det og tillotr ham å ta den med på albumet.
Den 9. november holdt Dylan hva han mente var den siste økten for albumet. Fra Frabonis perspektiv hadde Dylan allerede en perfekt versjon av «Forever Young» fra forrige dag, men Dylan forsøkte fortsatt på en annen versjon, ett akustisk arrangement, som til slutt ble avvist. Dylan fortalte Fraboni den ettermiddagen, «I been carrying this song around in my head for five years and I never wrote it down and now I come to record it I just can't decide how to do it.»
Edvard Weis-Hoff-Rosencrone
Han var sønn av etatsråd Hans Christian Weis (1811–1882) og baronesse Edvardine Reinholdine Hoff-Rosencrone. Han tok juridisk embedseksamen i 1882, og levde i flere år som overretssakfører i København. Da broren Christian døde i 1916, arvet Edvard Rosendal.
Jejomar Binay
Han var Filippinenes visepresident fra 30. juni 2010 til 30. juni 2016. Før han ble visepresident var han borgermester i Makati City fra 1986 til 1998 og igjen fra 2001 til 2010. Hans parti er Partido Demokratiko Pilipino-Lakas ng Bayan.
Hirdvaktbataljonen
Hirdvaktbataljonen var en paramilitær enhet under andre verdenskrig i Norge der største delen av mannskapene ble rekruttert fra Hirden, Nasjonal Samlings «elitetropper». Bataljonen ble etablert i januar 1942, (Veum s 387) og navnet ble tatt i bruk i juni 1942. Frem til juni 1942 var benevnelsen Den bevæpende hirdbataljon. I september 1942 skiftet den navn til Vaktbataljon Norge. Fra november 1942 har den navnet SS-Vaktbataljon Nord. I januar 1943 skjedde siste navneendring – SS-Vaktbataljon 6 Oslo. .
Alexander Lange
Liv
Han var sønn av magasinforvalteren på Akershus festning, Christopher Andreas Lange (1744–1809), og Christiane Holst (1758–1812). I 1817 ble han gift med Christine Castberg (1799–1851), en søster av sogneprest Peter Harboe Castberg. Sønnen Alexander Lange (1827–1857) utdannet seg til prest og skulle overta en norsk menighet i Amerika, men døde før avreisen.
Phil Miller
Biografi
Miller startet for alvor sin musikalske karriere i 1966 med Delivery sammen med trommeslageren Pip Pyle, pianisten Steve Miller og saksofonisten Lol Coxhill. I 1970 ble han spurt av trommeslageren Robert Wyatt (fra Soft Machine) om å bli med Matching Mole sammen med keyboardisten Dave Sinclair (fra Caravan og bassisten Bill MacCormick (fra Quiet Sun). Etter å ha deltatt på to utgivelser med dette bandet, ble han i 1972 igjen medlem av Delivery, men denne gang sammen med Dave Sinclair, Pip Pyle (trommer, fra Gong) og Richard Sinclair (bassgitar og vokaler fra Caravan). Denne besetningen (med Steve Miller som erstatter for Dave Sinclair) skiftet så navn til Hatfield and the North og ga ut to studioalbum før bandet ble oppløst.
I 1975 ble Miller medlem av National Health sammen med Dave Stewart (fra Hatfield and the North), Alan Gowen (fra Gilgamesh) samt Phil Lee og bassisten Mont Campbell. Denne besetningen ga ut to studioplater før den ble oppløst i 1981 på grunn av Gowens død. Etter dette var Miller opptatt med en rekke soloprosjekter før han i 1982 opprettet bandet In Cahoots sammen med Pip Pyle, Richard Sinclair, Pete Lemer og saksofonisten Elton Dean. Tidlig på 1990-tallet var han også aktiv med egne musikkprosjekter, noe som resulterte i hans første soloutgivelse, Digging In (1991).
Sverre Lindegård
Lindegård returnerte til Norge i januar året etter, og var aktiv i Milorg og i en sabotasjegruppe. Han ble snart leder for NKPs apparat i Buskerud.
FNs menneskerettighetsdag
Menneskerettighetserklæringen er et av de mest oversatte dokumentene i verden, og har utkommet på minst 360 språk.
Abu Bakr Muhammad ibn Ali al-Madhara’i
Liv og virke
I 935 ble Muhammad ibn Tughj utnevnt til guvernør av Egypt an abbasidevesiren Abu'l-Fath al-Fadl (også av Banu'l-Furat). Selv om Ibn Tughj forsøkte å få i stand en minnelig ordning med ham, nektet Muhammad å anerkjenne hans utnevnelse og forsøkte å motsette seg hans overtakelse av Egypt. Men hans soldater gikk over til Ibn Tughj uten kamp.
Etter Ibn Tughjs ankomst til Fustat i august 935 gikk Muhammad i dekning, men da Abu'l-Fath al-Fadl selv oppgav Bagdad og kom til Egypt i 937, ble al-Madhara'i-sleken arrestert, og Muhammad måtte avgi en stor del av sin formue til skattkammeret. Etter Abu'l-Fath al-Fadls død i 939 ble jan løslatt fra fengsel, og gjenvant snart sin rang og makt i ikhshididenes hoff. Da Ibn Tughj døde i 946 var han sterk nok til å bli de facto regent for Ibn Tughjs mindreårige sønn Unujur, men han ble etter kort tid styrtet og fengslet under et kupp orkestrert av Abu'l-Fath al-Fadls sønn Ja'far.
Per Nortvedt
Per Nortvedt (født 1952 ) er en norsk anestesisykepleier, professor ved senter for medisinsk etikk ved Universitetet i Oslo og sakprosaforfatter. Ved formidling gjennom undervisning, forskning og forfatterskap har han bidratt til kunnskap om nærhetsetikk i kliniske helsetjenester og prioriteringer i klinisk medisinsk og helsefaglig virksomhet.
Paul Arnesen
Slekt
Paul Arnesen var sønn av prost Árni Sigurðarson i Snæfellsnes syssel. Han var gift første gang med Bodild Cathrine Thonup og andre gang med Dorothea Elisabeth de Wauvert Wexels. Datteren, forfatterinnen Benedicte Arnesen Kall, har skildret ham i boken Paul Arnesen Islænder, et Livsbillede (1884).
Liste over flaggbærere for Jordan under OL
Liste over flaggbærere for Jordan under OL inneholder samtlige idrettsutøvere som har båret Jordans flagg under åpningsseremoniene til sommer- og/eller vinter-OL.
Åse Michaelsen
Politiske verv
Michaelsen var medlem av bystyret og formannskapet i Mandal 1995-2011. Hun var medlem av Fremskrittspartiets sentralstyre 1998-2005.
Kommunale verv
Medlem Mandal formannskap 1995–1999, 1999–2003, 2003–2007, 2007–2011
Aspria Tennis Cup
Den blir spilt hvert år i Milano i Italia.
Bødalen stavkirke
Gjenstander fra stavkirken
En Madonna-figur med barn fra Balke-skolen (ca. 1300) er nå i Vestre Gausdal kirke. Det samme er en biskopfigur fra Balke-skolen (ca. 1350).
Xin
Xin kan være:
Stanley Cup-sluttspillet 2013
Western Conference
Dette sluttspiller var det første siden 1996 hvor alle lagene i Original Six avanserte til sluttspillet samme år. Det var også første gang siden 2004 at to canadiske lag møtte hverandre i sluttspillet, og at det samlet var fire canadiske lag (Montreal, Ottawa, Toronto og Vancouver) som ble kvalifisert til sluttspillet, det meste siden 2006.
Jasper Philipsen
I 2019 og 2020 syklet han for UAE Team Emirates og deltok under Tour de France 2019 og Vuelta a España 2020.
Romania under Vinter-OL 1928
Romania under Vinter-OL 1928. Ti sportsutøvere, alle menn, fra Romania deltok i en sport under Vinter-OL 1928 i St. Moritz. Romania vant ikke noen medaljer. OL-troppen besto av ti bobkjørere. Lagene fra Romania kom på 7.- og 19.-plass i bobkonkurransen.
Den svarte fredagen (1945)
Minnesten
I 1985 ble en minnestein over de drepte og sårede i luftslaget reist ved Førde lufthavn.
Deltakende fly i slaget
Følgende tyske fly var involvert:
Xixia
Xixia kan være:
Civitan
Civitan Norge
Den første norske Civitan-klubben ble stiftet i Oslo i 1969. I dag har organisasjonen rundt 1000 norske medlemmer, fordelt på 45 klubber. Civitan Norge har et særlig engasjement knyttet til Special Olympics, Idrett MOT Rus og Alzheimer-forskning. Civitan og Special Olympics Norge arrangerer årlig to nasjonale idrettsstevner, vinter i Holmenkollen og sommer på Bislett stadion, for utviklingshemmede. De lokale Civitanklubbene har i tillegg egne arrangementer.
Ford Escort (Kina)
Den nåværende Ford Escort er en kompaktbil som selges på det kinesiske og det taiwanske markedet av Ford. Etter sin kunngjøring i midten av 2013 at de hadde til hensikt å gjenopplive "Escort" navnet på en bil basert på en eldre versjon av Ford Focus, Ford lanserte den nye Escort i januar 2015.
Dionysios II av Syrakus
Han var sønn av Dionysios den eldre. Da hans far døde i 367 f.Kr., overtok Dionysios styret under rettledelse av sin onkel, filosofen Dion. Dion mislikte den unge Dionysios' hedonistiske livsstil, og inviterte sin lærer Platon til å besøke Syrakus. Sammen forsøkte de å omorganisere byens styresett, med Dionysios som den arketypiske filosof-kongen.
Dionysios er en sentral figur i legenden om Damokles. Han er også nevnt i Dantes Inferno, i Canto 12. Han er en av mange sjeler som kokes i blod som straff for sine voldshandlinger.
Marana (Arizona)
Den ligger i Pima County i Arizona, og har 34 961 innbyggere på et areal på 315,16 km².
SAK. Søren Aabye Kierkegaard
Trond Berg Eriksen sa i 2013 at den er «en biografi som gjør alle andre biografier [om Kierkegaard] avleggs».